DIRECȚIA DE SĂNĂTATE PUBLICĂ VRANCEA

Focșani, B-dul Gării nr. 14

Tel. 0237/225979

**A N U N Ț**

Avand în vedere prevederile Legii nr 188/1999 privind Statutul funcționarilor publici, republicată 2, cu modificările și completările ulterioare și HG nr. 611/2008 pentru aprobarea Normelor privind organizarea și dezvoltarea carierei funcționarilor publici, cu modificările și completările ulterioare, Direcția de Sănătate Publică Vrancea organizează concurs de recrutare pentru ocuparea funcției publice de execuție inspector cls.I gradul profesional principal la Compartimentul inspecția și controlul factorilor de risc din mediul de viață și muncă

Dosarele de înscriere la concurs se vor depune în perioada 17.07- 05.08.2015, între orele 8,00-16,00, la sediul Direcției de Sănătate Publică Vrancea din Focșani, B-dul Gării nr. 14 - Compartimentul RUNOS- secretar comisie concurs.

Probele stabilite pentru concurs se vor desfășura la sediul Direcției de Sănătate Publică Vrancea, astfel:

- Proba scrisă: se va organiza pe data de 18.08.2015 ora 10,00

- Interviul: se va organiza pe data de 20.08.2015 ora 14,00

Candidații trebuie să îndeplinească condițiile generale de ocupare a unei funcții publice prevăzute de art. 54 din Legea nr. 188/1999 privind Statutul funcționarilor publici r2, cu modificările și completările ulterioare și condițiile specifice, după cum urmează:

**Condiții specifice:**

- studii universitare de licență absolvite cu diplomă, respectiv studii superioare de lungă durată, absolvite cu diplomă de licență sau echivalentă, în domeniul chimie;

- minim 5 ani vechime în specialitatea studiilor necesare exercitării funcției publice.

- să dețină gradul de chimist specialist , confirmat prin ordin al Ministrului Sănătății.

Dosarul de înscriere la concurs va conține în mod obligatoriu:

a. formularul de înscriere

b. copia actului de identitate

c. copia diplomei de studii , adeverința de confirmare în gradul de chimist specialist și ale altor acte care atestă efectuarea unor specializări;

d. copia carnetului de muncă sau, după caz, o adeverință care să ateste vechimea în muncă și, după caz, vechimea în specialitatea studiilor necesare ocupării funcției publice;

Vechimea în muncă și în specialitatea studiilor dobandită după data de 1.01.2011 de candidații la concursurile organizate în vederea ocupării unor funcții publice va fi atestată prin adeverințe care vor avea formatul standard aprobat prin Ordinul Președintelui Agenției Naționale a Funcționarilor Publici nr. 192/17.01.2013 (www.anfp.gov.ro)

e. cazierul judiciar

f. adeverința care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;

g. declarația pe propria răspundere sau adeverința care să ateste că nu a desfășurat activități de poliție politică;

Adeverința care atestă starea de sănătate conține, în clar numărul, data, numele emitentului și calitatea acestuia, în formatul standard stabilit de Ministerul Sănătății.

Copiile de pe actele menționate mai sus se prezintă în copii legalizate sau însoțite de documentele originale, care se certifică pentru conformitate cu originalul de către secretarul comisiei de concurs.

Cazierul judiciar poate fi înlocuit cu o declarație pe proprie răspundere. În acest caz, candidatul declarat admis la selecția dosarelor are obligația de a completa dosarul de concurs cu originalul documentului pe tot parcursul desfășurării concursului, dar nu mai tarziu de 5 zile lucrătoare de la data la care a fost declarat admis în urma selecției dosarelor, sub sancțiunea neemiterii actului administrativ de numire.

Formularul de înscriere se pune la dispoziția candidaților prin secretarul comisiei de concurs.

În termen de maximum 5 zile lucrătoare de la data expirării termenului de depunere a dosarelor, comisia de concurs procedează la selecția dosarelor de concurs, pe baza îndeplinirii condițiilor de participare la concurs.

Rezultatele selectării dosarelor de înscriere se afișează la sediul Direcției de Sănătate Publică Vrancea în termenul menționat mai sus.

Afișat 17.07.2015